open-index/open-wikipedia-markdown huggingface dataset:
Pinar del Río (provins)

**Pinar del Río** er den vestligste provinsen på Cuba. Jordsmonnet og klimaet her regnes for å være det beste for tobakksdyrking i hele verden, og en rekke av Cubas absolutt fineste sigarer kommer fra Vuelta Abajo i provinsen.

Provinsen har et storslått landskap med en rekke små åser i lavlandet, Cubas største korallrev og lave tåkeskyer mellom åsene og over markene om morgenen som gir landskapet et skjær av tropisk ro. Det sies at Columbus en gang skulle ha sagt at hvis paradiset på jord skulle finnes noe sted, måtte det ligge i *Pinar del Rio*. 

På grunn av sin spesielle flora og fauna har provinsen to naturreservat – *Guanahacabibes* (1.192 km²) og *Sierra del Rosario* (251 km²). I tillegg er *Parque Nacional Viñales* med sine 111 km² et beskyttet kulturlandskap.  

## Befolkning
Provinsen består av 14 kommuner. I år 2000 bodde det rundt 740.000 mennesker i provinsen. De største byene er San Cristóbal, (ca. 26 000 innbyggere), Consolación del Sur (ca. 25 000 innbyggere), Los Palacios (ca. 20 000 innbyggere), San Juan y Martínez (12 000 innbyggere) og Viñales med ca. 10 000 innbyggere. 

Ulikt landsdistriktene i Norge der kjønnsfordeling er temmelig skjev med et overskudd av menn, bor det omtrent like mange kvinner som menn i Pinar del Rio. Går man ned på kommunenivå vil man likevel se at kvinnene søker mot byene. Omtrent 64 % av befolkningen bor i byene i provinsen og folketettheten er på 68 innbyggere pr. km².

## Næringsliv
Landbruket er den viktigste næringen med produksjon av tobakk, ris, sukker, fjærkre, frukt og grønnsaker. Når det gjelder industri, synes hermetikkindustri (frukt og grønnsaker) og produksjon av bygningsartikler å dominere. Folk i Havanna pleier å omtale Pinar del Rio som «Cubas hage» og folket i regionen som de roligste og sindigste menneskene på Cuba. Kort sagt, i Pinar del Rio stresser man ikke, men tar det med ro og lever livet. 

## Referanser


## Eksterne lenker
*
Sargon I

**Sargon I** (akkadisk: *Šarru-kēn*, «den rettmessige konge», Sargon er hans bibelske navn) var en konge av det gamleassyriske kongedømme fra ca. 1920 f.Kr. til 1881 f.Kr.

Han nevnes for å ha forsterket forsvarsmurene i byen Assur.

Navnet Sargon har også blitt benyttet for å referere til Sargon av Akkad, og den assyriske Sargon kan ha vært navngitt etter denne store kongen. Det er ellers svært lite som er kjent om denne kongen. Det eksisterer dog en årlig *[[limmu]]*-liste over myndighetspersoner fra det året Sargon kom på tronen og fram til hans død.

## Referanser
Matanzas (provins)

**Matanzas** er en av Cubas provinser. Den grenser i vest mot provinsen Havanna, i nord mot Floridastredet, i øst mot Villa Clara, i sørøst mot Cienfuegos og i sør mot Det karibiske hav. Matanzas er den flateste provinsen på Cuba. Høyeste ås ligger sør og er ikke høyere enn 389 meter over havet. Andre åser ligger i den nordvestlige delen av Matanzas, i grenseområdet til provinsen Havanna.

*Matanzas* betyr «massedrap». Navnet stammer fra tragedien som fant sted i dette området da spanske conquistadorer massakrerte Cubas siste indianerstamme som gjorde motstand mot spanjolene . I provinshovedstaden Matanzas har cubanerne reist en stor statue av høvding Hatuey (som imidlertid førte sin motstandskamp i Sierra Maestra-området) til minne om urbefolkningen som den spanske kolonimakten utryddet på 1500-tallet. 

En annen historisk milepæl i Matanzas, er Grisebukta på sydkysten. Grisebukta ble invadert av CIA og tilhengere av Fulgencio Batista i 1961, og denne invasjonen var en vesentlig årsak til at cubakrisen inntraff i 1962.  

## Befolkning
Provinsen har 14 kommuner og et samlet areal på 11&nbsp;978 km². Folketallet var i år 2000 på 662&nbsp;000 personer og en folketetthet på 55 innbyggere per km². Kjønnsfordelingen var i 2000 på 50,3 % menn og 49,7 % kvinner. Vel 81 % av innbyggerne bor i provinsens byer.

## Næringsliv
Matanzas har flate marker samt et klima og jordsmonn som passer godt for dyrkning av sukkerrør. Det øvrige næringslivet preges av avledede næringer som for eksempel mekanisk industri og sukkerforedling. I de siste 15 årene har imidlertid turismen økt i omfang og er trolig i ferd med å passere landbruket på såvel sysselsetting som  eksportinntekter. Strandparadiset Varadero ligger helt nord i provinsen med sin 2 mil lange, hvite sandstrand og sine over 50 luksushoteller. På 1930-tallet og fram til revolusjonen i 1959 var Vardero også et *hot* feriested for amerikanske mafialedere. Eksempelvis var Chicago-bossen Al Capone en hyppig feriegjest.   

 
## Opplevelser
Varadero passer for turister som ønsker sol, strand og musikk fra et noen av de beste musikerne på Cuba. Men provinsen har også mye annet å vise fram. På sørkysten ligger sumpområdet *Ciénaga de Zapata* som er det største i sitt slag i Karibien. Området preges av mangrovetrær, rikt fugleliv og et biologisk mangfold for øvrig. Av denne grunn er 10.499 km² av området blitt erklært som naturreservat og således beskyttet mot ytre inngrep.  

Det finnes en god del alligatorer i *Ciénaga de Zapata* og på alligatorfarmenes restauranter i utkanten av sumpene, kan besøkende sette tennene i digre alligatorbiffer. Liker man å trekke tropisk ørret av det virkelig store slaget, er Hanabanilla i innlandet på sydkysten umulig å komme utenom. 

## Referanser


## Eksterne lenker
*
Lønnsnemndloven

**Lov om lønnsnemnd i arbeidstvister** (også kjent som **lønnsnemndloven**) av 2012 regulerer muligheten til å ta i bruk lønnsnemnd, eller voldgift, for å avgjøre konflikter i arbeidslivet. Loven av 2012 erstattet loven av 1952.

Rikslønnsnemnda jobber ut fra denne lovens tekst.

## Eksterne lenker

* Lov om lønnsnemnd i arbeidstvister på Lovdata
Ambrose Bierce

**Ambrose Gwinnett Bierce** (født 24. juni 1842, død 1914) var en amerikansk forfatter og journalist. Han er mest kjent som forfatteren av The Devil's Dictionary, som en glitrende novelleforfatter og som en bitende kritiker med et beskt livssyn. Dødsåret er usikkert da han forsvant sporløst i Mexico etter å ha reist dit i 1913, men det er antatt at 1914 er året for hans død.

## Referanser


## Eksterne lenker
* 
* 
* 
* 
*  The Ambrose Bierce Site
*  The Ambrose Bierce Appreciation Society
*  The Ambrose Bierce Project
Mary Willis Walker

**Mary Willis Walker** (1942–2023), egentlig **Mary Willis**, var en amerikansk forfatter.

Walker studerte til Bachelor of Arts i engelsk ved Duke University i Nord-Carolina. Hun har undervist som lærer i High School i blant annet New York, Vancouver, Buffalo og til slutt Austin, Texas hvor hun ble boende med sin familie. I 1978 avsluttet hun sin lærerkarriere og etablerte seg etterhvert som litteraturkritiker og manusforfatter for TV.

I 1991 utga Walker sin første kriminalroman, *Zero at the Bone*, som ble belønnet med Agatha-prisen. Hun har senere mottatt en rekke kriminalliterære priser. Etter å ha blitt skilt fra sin mangeårige ektemann tok hun tilbake døpenavnet Mary Willis, men beholdt Mary Willis Walker som forfatternavn.

## Bibliografi
* *Zero at the Bone ([[1991]]) 
* *The Red Scream* ([[1994]]) 
* *Under the Beetle´s Cellar* ([[1995]]) 
* *All the Dead Lie Down* ([[1998]])

=== Oversettelser til norsk ===


== Priser og utmerkelser ==
* The Agatha Award for Best First Novel [[1992]], for *Zero at the Bone*
* [[The Macavity Awards|The Macavity Award]] for Best First Novel [[1992]], for *Zero at the Bone*
* [[Edgar-prisene|The Edgar Award for Best Novel]] [[1995]], for *The Red Scream*
* [[The Macavity Awards|The Macavity Award]] for Best Novel [[1996]], for *Under the Beetle's Cellar*
* [[The Anthony Awards|The Anthony Award]] for Best Novel [[1996]], for *Under the Beetle's Cellar*
* [[Hammett-prisen|The Hammett Prize]] [[1995]], for *Under the Beetle's Cellar*
* [[The Martin Beck Award]] [[1998]], for *Under skalbaggens bo* (*Under the Beetle's Cellar'')

## Referanser


## Eksterne lenker
* Houston Chronicle: Mary Willis Walker
* Beucher4um: Mary Willis Walker
Berte Rommetveit

**Berte Rommetveit** (født 1977) er en norsk skuespiller og sanger fra Stord. Hun er mest kjent for sin rolle i filmen *[[United]]*. 

## Familie
Hun er datter av tidligere NRK-journalist Geir Rommetveit og søster til journalist i NRK Hordaland, Marte Rommetveit. Stortingsrepresentant Magne Rommetveit er onkelen til Berte. 

## Filmografi
### Spillefilmer
* 2003: *United*
* 2013: *Blåtur*

### Kortfilmer
* 2004: *Hytteturen* 

### Serier
* Seks som oss (TV-serie) fra 2005-2007 der hun spilte "Lene" i sesong 2 og 3.
* Var gjesteprogramleder i *[[Idol (TV-program)|Idol]]* 2006.
* Tjuefjerde

### Skespill
* Mostraspelet i rollen som Vigdis Håsteinsdotter (2004–2007)

## Referanser


## Eksterne lenker
*
Fredensborg

**Fredensborg** kan vise til: 

*Fredensborg slott – slott i Danmark, trolig opphav til de fleste betydninger
*Fredensborg (by) – administrasjonssenter for Fredensborg-Humlebæk kommune i Danmark
*Fredensborg (fort) – et dansk handelsfort på Gullkysten, i dag i Ghana
*SS «Fredensborg» – et dansk slaveskip, oppkalt etter fortet på Gullkysten
*Fredensborg (Oslo) – et strøk i Oslo
*Fredensborg (Bygdøy) – tidligere byløkke på Bygdøy
*Fredensborg/Ski – et tidligere håndballag i Follo
*Fredensborg AS
Allotropi

**Allotropi** (av gresk *allos* og *tropos*) er betegnelsen som Jöns Jakob Berzelius innførte om den egenskapen vi finner hos visse grunnstoffer, som  i ren form kan finnes i flere ulike krystallstrukturer. De forskjellige formene kalles *allotroper*.

Eksempel: Diamant og grafitt er to forskjellige allotroper av grunnstoffet karbon. Også oksygengass og ozon er allotroper av grunnstoffet oksygen.

## Se også
* Polymorfisme (krystallografi)
* Isomeri

## Litteratur

* 
* 
* 
* 
* 
* 
*
Mixtekere

**Mixtekere** er et indianerfolk i Mexico som snakker mixtekisk. Navnet mixtekere kommer fra nahuatl, som ble snakka av blant annet aztekerne. Selv kaller de seg *ñuu savi*, *ñuu djau*, *ñuu davi*, *naa savi*, alt etter språkvarianten.

Mixtekernes førkolumbiske mytologi og dynastiske historie er beskrevet i Codex Vindobonensis Mexicanus I, en kodeks fra 1300-tallet.
Cienfuegos (provins)

**Cienfuegos** grenser til provinsen Matanzas i nord, Villa Clara i nordøst, Sancti Spiritus i øst og Det karibiske hav i sør, Provinshovedstaden – Cienfuegos – regnes som en av de vakreste byer på Cuba med sine mange praktbygninger i fransk kolonistil. Oversatt til norsk betyr *Cienfuegos* de «hundre lys».  

Provinsen har 8 kommuner og dekker et areal på  km². Det flate savannelandskapet dominerer og bare 15 % av arealet ligger på over 100 meter over havets overfalte. Hovedsakelig finnes høylandet i de sørøstlige deler av provinsen med fjellkjeden *Escambray*.   
 
## Befolkning
Folketallet i provinsen var ved folketellingen i år 2000 på  innbyggere. På samme tidspunkt var kjønnsfordelingen på 50,5 % menn og 49,5 % kvinner, og vel 81 % av befolkningen bor i byer. Befolkningen stammer i vesentlig grad fra spanske og franske immigranter. I alt 37 steder er klassifisert som byer, men den desidert største er provinshovedstaden Cienfuegos med sine vel 150.000 innbyggere. Her ligger også universitetet som i hovedsak gir undervisning i tekniske fag og dels i språk. Det er derfor ikke sjeldent at man kan støte på studenter fra Skandinavia som (som regel) tar ulike kurs i spansk.

## Næringsliv
Provinsen står sterkt innenfor fiske og fiskeforedling. Andre næringsveier er i første rekke handel der fiskeflåte og skipsfart for øvrig står sentralt. Videre kommer landbruksproduksjon (især kaffe og sukker) og turisme, og hotellene i Cienfuegos står på ingen måte tilbake for det man kan finne i Havanna. 

## Referanser


## Eksterne lenker
* 
* Nettside til Cienfuegos By (spansk)
Wembley

**Wembley** er et område i distriktet Brent i nordvestlige London. Det er et forstadsområde, omkring 13&nbsp;km nordvest for Charing Cross. Stedet er mest kjent for Wembley Stadium og Wembley Arena. Wembley ble dannet som et verdslig sogn fra 1894 og ble opprettet som egen kommune (*municipal borough*) i 1937. I 1965 ble området slått sammen med kommunen Willesden for å dannet distriktet Brent, og har siden vært en del av Stor-London.

## Toponomi
Stedsnavnet Wembley er avledet fra det angelsaksiske personnavnet *Wemba* og angelsaksiske *Lea* i betydningen «eng» eller «rydning». Navnet er første gang dokumentert som *Wembalea* i et charter i 825 av Selvin. En senere framstilling er *Wambeleye* i dokumenter i *Plea Rolls of the Common Pleas* i 1349.

## Historie
Grenden var tidligere en av de rikeste i Harrow på midten av 1500-tallet, antagelig grunnet dets fremste landeiere, særskilt Page-familien, som også hadde eiendommer andre steder. I 1805 hadde landsbyen et vertshus, to herregods, tre gårder, og rundt tjue andre hus. Wembley Stadium ble åpnet i 1845, men seks år senere utgjorde befolkningen i Wembley og Tokyngton kun 203 mennesker.

Det var ikke før på slutten av 1800-tallet at stedet ble preget av en brå aktivitet som fjernet den gamle landsbyen og omformet stedet til et område preget av boliger og industri. Siden 1970-tallet opplevde Wembley en sterk tilstrømning av immigranter, framfor alt fra India, Øst-Europa, Karibia og Afrika. Det store antallet fabrikker som ble opprettet fra begynnelsen av 1900-tallet har etter hvert blitt nedlagt, de fleste på 1990-tallet.

## Transport
De nærmeste undergrunns- og jernbanestasjonene er:

* North Wembley stasjon
* Stonebridge Park stasjon
* Wembley Central stasjon
* Wembley Park undergrunnsstasjon
* Wembley Stadium stasjon

## Bilder

Fil:High Road, Wembley (1) - geograph.org.uk - 216336.jpg|High Road, utsyn vest mot krysset til Park Lane
Fil:High Road, Wembley - geograph.org.uk - 278409.jpg|Vestlige seksjonen av High Road, utsyn øst
Fil:A404 in Wembley - geograph.org.uk - 2742642.jpg|Krysset mellom High Road og Park Lane
Fil:Mannions Free House - geograph.org.uk - 307824.jpg|Mannions Free House, irsk pub, i High Road


## Referanser
Alperton

**Alperton** er et område i bydelen Brent i nordvestlige London. Det er lokalisert 12 km vest-nordvest for Charing Cross. Det ligger innenfor det historiske grevskapet Middlesex og danner den sørlige delen av Wembley.

Stedet er sentrert rundt hovedgaten Ealing Road. Det grenser mot Wembley, og regnes ofte med som en del av det området. Alperton undergrunnsstasjon ligger i den sørlige enden av Ealing Road. Grand Union Canal renner gjennom Alperton.

I henhold til folketellingen i 2011 har stedet et innbyggertall på 14 017.

## Toponymi
Stedsnavnet Alperton har betydningen «gård» eller «eiendom» assosiert med en mann ved navn Ælhbeorht, avledet fra et angelsaksisk personnavn + tūn, i betydningen «gård» eller «landsby» på angelsaksisk.

## Referanser


## Eksterne lenker
*History of Alperton at Brent Heritage
Kjempebjørnekjeks

**Kjempebjørnekjeks** (*Heracleum mantegazzianum*) er en to-årig urt i skjermplantefamilien. Den kan bli inntil fire meter høy, og er svært hardfør. Spredningsevnen gjør at den ofte hemmer eller utkonkurrerer annen plantevekst. Den brer seg ofte langs veikanter, bekkekanter og enger og er ganske vanlig på Østlandet og nordover mot Trøndelag.

Saften fra planten er giftig, og gir ved eksponering under sollys hudreaksjoner på utsatte områder (fytofototoksisk reaksjon). Dette gir seg vanligvis utslag i rødme, kløe, svie, eksem og i verste fall store blemmer (andregrads forbrenning) da giftstoffene gjør huden ømfintlig for UV-stråler. Denne ømfintligheten kan vedvare i inntil et år etter eksponeringen.

Ved nedklipping bør man ha på seg beskyttelsesutstyr, samt huske på å vaske kutteredskaper av metall etter bruk, da saften virker oksiderende.

Kjempebjørnekjeks kan være vanskelig å skille fra tromsøpalme (*Heracleum tromsoensis*).

## Utbredelse
Planten er naturalisert overalt i Europa, hvor den invaderer steder med lett skygge, vedvarende fuktig jord med et høyt innhold av humus og næringsstoffer. Den stammer dog opprinnelig fra den nordlige fjellkjede i Kaukasus, hvor den finnes i eng, lysninger, skogbryn og ofte langs vannløp. Disse områdene har en årlig nedbør på 1000-2000 mm og et temperert, kontinentalt klima. Ved landsbyen Omalo i Tushetidalen i Georgia finnes den sammen med bl.a. *Aquilegia olympica*, *Dactylorhiza euxina*, *Echium russicum*, Bekkeblom, Enghumleblom, Marianøkleblom, Brudespore, *Primula luteola* og *Tanacetum coccineum*.

## Bekjempelse
Kjempebjørnekjeks er en innført plante og derfor ikke opprinnelig hjemmehørende i Norge. Den har imidlertid spredt seg uhemmet og dannet tette bevoksninger, hvorved de skygger for alt annet. Dette har ført til at mange mener at den bør utryddes, og mange kommuner har satt planer i verk for bekjempelse av kjempebjørnekjeks.

Kjempebjørnekjeks kan bekjempes med: 
* Rotstikking/Oppgravning
* Avskjæring av blomsterskjermene (en plante kan sette flere tusen frø)
* Slått
* Jordbehandling
* Beiting
* Punktsprøyting
* Flytende nitrogen

I Fremmedartslista 2018 er kjempebjørnekjeks vurdert til *svært høy risiko* på grunn av stort invasjonspotensial og middels økologisk effekt.

## Populærkultur
Det engelske progrock-bandet Genesis har en sang med navn "The Return of the Giant Hogweed" fra albumet Nursery Cryme fra 1971. Sangens mørke og humoristiske tekst beskriver et angrep på menneskeheten utført av kjempebjørnekjeksen.

## Referanser




## Litteratur
* L. Gereraas, I. Salvesen og Å. Viken (red.): *Norsk svarteliste 2007 – Økologiske risikovurderinger av fremmede arter.* Artsdatabanken Norge 2007.
* J. Thiele og A. Otte: *Impact of Heracleum mantagazzianum on invaded vegetation human activities.* I: P. Pysek, M. J. W. Cock og H. P. Ravn: *Ecology and management of giant hogweed, Heracleum mantagazziuanum.* Kap. 9.
* 
* 

## Eksterne lenker
* 
* 
* Kjempebjørnekjeks – Photos  [en]
*Miljøstatus i Norge: Kjempebjørnekjeks
Rugby i Norge

**[[Rugby (sport)|Rugby]] i Norge** styres av Norges Rugbyforbund, som per 2017 hadde 1300 aktive medlemmer fordelt på 25 klubber. Klubbene holder til fra Farsund i sør til Bodø i nord. Langs vestkysten og Østlandet er det også en god spredning rugbyklubber

## Rugby Union
I 1964 ble Oslo Rugby Klubb stiftet av briter bosatt i Oslo, og nordmenn som hadde lært seg sporten. Norges Rugbyforbund ble stiftet i 1982, og er medlem av International Rugby Board (IRB). I 1994 ble det startet en norsk serie, etter at klubber hadde blitt stiftet i Horten, Stavanger og Trondheim. Den første kvinneklubben ble stiftet i Horten i 1998. Det arrangeres norgesmesterskap for både kvinner og menn hvert år.

Den 20. oktober 2019 var Norge på 97. plass av 105 rangerte nasjoner.
 
## Rugby League
Rugby League ble startet i Norge i 2009 i Oslo av Warren Heilig. I 2011 ble Tromsø Polarbears norgesmestere. I 2012 vant Oslo Capitals finalen i Bodø som ble sendt på nett-TV hos NRK Live. Oslo Capitals vant også finalene i 2013 og 2014. Bodø Barbarians vant sin første NM tittel i 2015 hjemme på Aspmyra. Trondheim vant i 2016. I 2017 vant Stavanger Storm.

Lagene som deltar i eliteserien 2019 er

* Flekkefjord Tigers
* Sandnes Raiders
* Stavanger Storm
* Porsgrunn Pirates
* Oslo Capitals
* Trondheim Rugbyklubb
* Bodø Barbarians
*Lillestrøm Lions

Norge deltar hvert år i Nordic Cup. Nordisk mesterskap i rugby league mellom Sverige, Danmark og Norge. I 2012, 2016 og 2017 vant Vikingene nordisk mesterskap. I 2018 deltar Vikingene for første gang i kvalifisering til VM, i 2021.

### Verdensrangering i rugby league
Per 21. august 2018 var Norge rangert som nummer 19.

## Referanser
Sancti Spíritus (provins)

**Sancti Spiritus**-provinsen ligger omtrent midt på Cuba, og grenser til provinsene Villa Clara og Cienfuegos i vest, Floridastredet i nord, provinsen Ciego de Avila i øst og Det karibiske hav i sør.

Provinshovedstaden Sancti Spíritus *(La Ciudad de Sancti Spiritus)* var en av de første femten landsbyene som de spanske conquistadorene grunnla på Cuba på 1500-tallet, og på samme måte som Cienfuegos i provinsen Cienfuegos, har bykommunen gjort mye for å ivareta bygninger og historiske minnesmerker fra kolonitiden.

Provinsen har i alt åtte kommuner.

Landskapet er variert. Her skifter det fra savannesletter til fjellene Bamburanao og Meneses-Cueto i de sentrale og nordlige deler av provinsen, Fomento-åsene i de sentrale og vestlige deler av provinsen og fjellkjeden Escambray i sør. Sett under ett ligger 29 % av provinsens areal 100 meter over havet. Høyeste fjelltopp er Pico de Potrerillo (931 meter) i nærheten av byen Trinidad i sør. Noen av Cubas største elver ligger i provinsen og er viktig for vannforsyningen både i egen provins og i deler av naboprovinsene.

## Befolkning
Folketallet var på 462.300 innbyggere ved folketellingen i år 2000, og kjønnsfordelingen var på 50,8 % menn og 49,2 % kvinner. Om lag 70 % av innbyggerne bor i byer og dermed lå provinsen omtrent på landsgjennomsnittet som var på 75 % i år 2000.

## Næringsliv
I næringslivet synes landbruk å dominere og det dyrkes en god del kaffe i tillegg til grønnsaker og frukt. Turismen synes å være beskjeden, men også i denne provinsen er reiselivsnæringen i utvikling. Likevel er størstedelen av provinsen i startfasen av turisme som næring. Sammenliknet med Varadero i provinsen Matanzas er Sancti Spiritus-provinsen ennå turistmessig jomfruelig.

## Opplevelser
Provinsen er særdeles rik på historie. I sør og vel 9 mil fra Cienfuegos, ligger Trinidad som ble grunnlagt i 1514 av Diego Velázquez de Cuéllar for å tjene som base for ekspedisjoner til resten av Mellom-Amerika. Det sies at sjørøvere senere tok byen fra spanjolene. Her fristet selvsagt de spanske seilskipene som fraktet gull fra Mexico til Spania, og som valgte en sørlig kurs for å unngå engelske kaprere i Florida-stredet. På samme måte som Røros står Trinidad under vern av UNESCO for sin unike arkitektur og kulturelle verdi.

I nord ligger byen Yaguajay som revolusjonshelten, comandante Camilo Cienfuegos, erobret og dermed sikret flankene for Che Guevaras angrep på byen Santa Clara i revolusjonens sluttfase i desember 1958. Sentralt ligger Sancti Spíritus med sin egen unike historie om conquistadorenes glanstid på 1500-tallet.

## Referanser


## Eksterne lenker
* 
* Nettside til Trinidad By (spansk)
Fredensborg (fort)

**Fredensborg** var et dansk-norsk handelsfort på Gullkysten ved Guineabukta i Vest-Afrika. I dag er fortet en ruin, og den ligger i landsbyen Old Ningo. Det arbeides for å bevare ruinene som et kulturminne etter den atlantiske slavehandelen. 

Det finnes en tegning av fortet slik det var i 1760, laget av den danske slavehandleren Rømer. Slaveskipet «Fredensborg» er oppkalt etter dette handelsfortet. 

Fortet var ett av tilsammen seks handelsfort Danmark-Norge hadde i området midt på 1700-tallet som en del av Danmarks kolonirike. Disse fortene ble solgt til Storbritannia i 1850.

Allerede i 1658 opprettet Danmark-Norge sitt første handelsfort eller losje på Guineakysten, eller *Kysten* som danskene sa på denne tiden. Handelsfortene hadde til oppgave å drive handel med afrikanere. De lå på grunn leid av lokale herskere. Viktige varer var slaver, elfenben og gull. Alle viktige europeiske sjøfartsnasjoner hadde på denne tiden handelsfort i området, de lå på rad og rekke, engelske, franske, nederlandske og portugisiske handelsfort, ved siden av de danske. Det var sterk konkurranse mellom europeerne for å oppnå de samarbeidende afrikanernes gunst. De fleste skipene som anløp handelsfortene gikk i den såkalte trekantfarten.

Christiansborg i Accra var Danmarks-Norges hovedfort på Gullkysten; Fredensborg lå lenger øst. Fortet ble nevnt som et av de fineste danske mindre fort på Gullkysten.
## Se også
* Dansk-norsk slavehandel
* SS «Fredensborg»
## Referanser


## Kilder
*G. Nørregaard: *Vore gamle tropekolonier*. Bind 8. *Guldkysten*. 1968.
*L. Svalesen: *Fredensborgprosjektet, fra lokalhistorie til verdenshistorie*. Aust-Agder-Arv 1999.
Kilburn

**Kilburn** er et område i nordvestlige London, beliggende 6 km nordvest for Charing Cross. Det er delt mellom to bydeler, Brent og Camden, med grense langs Kilburn High Road, som er en del av den romerske Watling Street, nå A5. Det er også et lite område i City of Westminster som kan regnes med til Kilburn. Delingen mellom to bydeler innebærer blant annet at deler av Kilburn ligger i indre London (Camden) mens resten ligger i ytre London (Brent). 

Området har sin opprinnelse i et nonnekloster fra 1100-tallet ved bredden av Kilburn Brook. Stedsnavnet Kilburn ble første gang dokumentert i 1134 som *Cuneburna* og refererte da til stedet for en celle til en religiøs eneboer ved navn Godwyn. Godwyn hadde bygget sitt eremitage i tiden til kong Henrik I av England, og både hans eneboerhytte og nonneklosteret tok sitt navn fra elven. Stedsnavnet betyr «kirken ved elven», en referanse til den nå rørlagte elven Westbourne.

Kilburn er i dag et hektisk og multikulturelt distrikt, kjent for å ha en stor irsk befolkningsgruppe. På slutten av 1900-tallet kom også mange andre grupper til, blant annet en betydelig afrokaribisk befolkning. Området er identifisert i London-planen som et av de 35 fremste sentre i Stor-London.

Tricycle Theatre er et kjent kunstsenter i Kilburn, med et galleri, kino og teater. 

Den grønne lungen Kilburn Grange Park ligger øst for Kilburn High Road.

Området Brondesbury regnes ofte som en del av Kilburn.

Den britiske samfunnsgeografen Doreen Massey bodde i Kilburn og tok utgangspunkt i Kilburn High Road i sin artikkel fra 1991, *A Global Sense of Place.* Hun var også med på å skrive og redigere boken *After Neoliberalism?: The Kilburn Manifesto* sammen med to andre Kilburn-beboere, Stuart Hall og Michael Rustin.

## Referanser


## Eksterne lenker

* Turistinformasjon 
* Historien om teatrene i Kilburn
Elektroakustikk

**Elektroakustikk** er en av flere hoveddisipliner innen akustikk.
Andre deler er romakustikk, bygningsakustikk, undervannsakustikk og støybekjempelse.

Elektroakustikk behandler primært elektromekaniske omvandlere som
*mikrofoner for opptak og måling
*hydrofoner (undervannsmikrofoner)
*høyttalere
*hodetelefoner
*pick-up'er i platespillere 
*taktile omvandlere for vibrasjoner

Sekundært omfatter elektroakustikken elektronisk forsterkning for utnyttelse av omvandlerne.

Elektroakustikk ble utviklet i begynnelsen av det 20. århundre da mikrofoner og hodetelefoner, senere også høyttalere, så dagens lys. Den første læreboka som omhandlet elektroakustikk var "Applied Acoustics" av Frank Massa og Harry Olson, USA 1934.

**[[Elektroakustisk musikk]]** er en genre innen musikken.
Guantánamo (provins)

**Guantánamo** er en provins i det sydøstlige Cuba. Provinsens hovedstad er byen Guantánamo, andre større steder i provinsen omfatter Baracoa og El Salvador. 

## Geografi
Provinsen ligger kun 50 kilometer unna Haiti, noe som er nære nok til å kunne se lysene på andre siden av sundet på klare netter. 

Guantánamo domineres av fjellkjeden Sierra de Cristal, som også deler landskapet og klimaet i to distinkte deler. Nordsiden av fjellene har mye vind og nedbør, mens sørsiden har et beskyttet, varmt klima. Nord for fjellene er vegetasjonen dominert av regnskog, mens områdene i sør er langt tørrere.

Rundt 13 km syd for byen Guantánamo ligger Guantánamobukta, en bukt kjent som tilholdssted for den amerikansk marinebasen Guantanamo Bay Naval Station.

## Historie
Guantánamos arkitektur og kultur er spesiell sammenlignet med resten av landet. De opprinnelige nybyggerne her kom fra Catalonia. Siden har området vært okkupert av Storbritannia i en 40-årsperiode, noe som gjorde at Guantánamo fikk en del skotske og irske immigranter. Etter at Frankrike ble tvunget til å gi opp Haiti i 1805 fulgte også 35&nbsp;000 franskmenn med, noe som har satt sitt preg på provinsen.

## Demografi
Provinsen Guantánamo har 510&nbsp;706 innbyggere (2004). Den dekker et areal på 6,168 km², noe som gir en befolkningstetthet på 82.8/km².

## Referanser


## Eksterne lenker
*
Motonevronsykdom

**Motonevronsykdommer** er en gruppe progredierende nevrologiske sykdommer, som leder til ødeleggelse av motonevroner; de nevroner som kontrollerer viljestyrte bevegelser som tale, gange, åndedrett og svelgfunksjon. Amyotrofisk lateralsklerose (ALS) (i USA omtalt som *Lou Gehrig's disease*) er den klart mest hyppig opptredende variant av denne sykdomsgruppe, og i mange sammenhenger omtales motonevronsykdom synonymt med ALS. Andre eksempler på motonevronsykdommer er progressiv muskelatrofi (PMA), spinal muskelatrofi (SMA), progressiv eller pseudo-bulbær parese (PBP) og primær lateral sklerose (PLS).
Edvard Moseid

**Edvard Moseid** (født 18. april 1945) er en norsk dyreekspert. Han vokste opp på Moseid gård i Vennesla og er mest kjent som direktør ved Kristiansand Dyrepark.

Moseid var med på å bygge opp Kristiansand Dyrepark fra 1965 og var leder av parken til 2000. Moseid ble landskjent som «pappaen til Julius» i 1981 da TV-serien om sjimpansen Julius og hans oppvekst hjemme hos Moseid ble sendt på NRK.

I 2000 produserte Media Service AS for TV 2-dokumentaren *Drømmen om den 7. himmel* som handlet om Moseids tid som ansatt i Dyreparken fra 1965 til han gikk av i 2000. Programmet ble finansiert av TV 2 og næringssjefen i Kristiansand, og ble kringkastet i 2001.

Moseid har arbeidet på et naturreservat i Kenya. med bevaring og rehabilitering av sjimpanser. Han og kona Kirsten Engeset leder et fond (Chimpaid) for å hjelpe sjimpanser. Edvard Moseid utga i 2016 boka *Dyrehviskeren*.  

Moseid har også malt akvarellene en kan finne på Rica Hotel Dyreparken.

Han har døtrene Ane og Siv, som er kjent fra TV-serien om Julius og som søstrene til Julius. Datteren Tine ble født noen år senere. Han bor i dag i Lillesand.

Moseid ble i 1999 utnevnt til ridder av 1. klasse av St. Olavs Orden.

## Referanser


## Eksterne lenker
* 
* Edvard Moseid - Store norske leksikon
* Han bygget opp Norges største attraksjon -  NRK/Sørlandet 7. mai 2016
Grays

**Grays** (eller Grays Thurrock) er den største byen og enhetlig myndighet i distriktet Thurrock i Essex, England. Thurrock har 17 sognekirker innenfor de tradisjonelle kirkesognene til den engelske kirke. Byen er rundt 32&nbsp;km øst for London på nordbredden av elven Themsen og 3,2&nbsp;km øst for motorveien M25. Dens økonomi er knyttet til industrien i London havn, dens egne kontorer, detaljhandel og Lakeside Shopping Centre. Blant severdigheter i byen finner man Thameside Theatre og Thurrock History Museum. Nær byen finner man landsbyen Purfleet med en rekke vernede bygninger.

Byens navn kommer fra en eldre skrivemåte av slektsnavnet Grey. Herregården Grays Thurrock var denne adelsslektens sete. Slekten nedstammet fra Henry de Grai, en etterkommer av den normanniske ridder Anchetil de Greye, som ble gitt herskapsgården Grays Thurrock i 1195 av Rikard Løvehjerte. Samuel Pepys nedtegnet i sin berømte dagbok at han besøkte Grays den 24. september 1665 og skal ha kjøpt fisk fra en lokal fisker.

Den lokale fotballklubben er Grays Athletic FC, som spiller sine hjemmekamper på Bridge Road Stadium.

## Referanser


## Litteratur
* Evans, Brian (2004): *Grays Thurrock, A History*, Phillimore, ISBN 1-86077-305-2.

## Eksterne lenker
* 
* Thurrocks lag for lokalhistorie
* Grays
Purfleet

**Purfleet** er en landsby i Essex i England. Den ligger i distriktet Thurrock, ikke langt fra administrasjonsbyen Grays og rett ved A13 og Themsen. Landsbyen har et bevart område og en rekke vernede bygninger, inkludert Royal Hotel. 

Sør for landsbyen ligger det en del industri som hører med til prosjektområdet Thames Gateway. 

## Historie
På 1700-tallet ble et kruttmagasin, Purfleet Royal Gunpowder Magazine, etablert for å lagre krutt sammen med en militær garnison for å beskyttet det. Det var en stadig fare for eksplosjon grunnet lynnedslag. Benjamin Franklin ble bedt om råd for å designe en lynavleder. Da kong Georg III av Storbritannia fikk høre hva hans politiske motstander hadde å si valgte han den stikk motsatte designet. Magasinnummer 5 er i dag et senter for kulturarven, Purfleet Garrison Heritage and Military Centre, og utsett som et planlagt oldtidskulturminne. Andre bevarte bygninger fra 1700-tallet er et *proofing house*, i dag benyttet for kommunale aktiviteter, og porthvelvingen med klokketårn, beskrevet av English Heritage som «en integrert del av det fineste samspillet av noe Ordnance Yards, konsistent med de høye standarder som ble praktisert av Board of Ordnance i dens design for befestninger og kaserner fra C17».

I mars 1916 skjøt antiluftvernet ved Purfleet ned en tysk Zeppelin LZ15 (luftskip), hvilket var den første gangen det skjedde. Av den grunn fikk kanonfolkene en pris fra Lord Mayor av London.

Fra 1921 til 1936 utgjorde Purfleet et urbant distrikt av Essex som omfattet sognene Aveley, West Thurrock og South Ockendon. Det dekket et område på 36 km² og i 1931 hadde den en befolkning på 8 511 innbyggere. Sognene og det urbane distriktet ble nedlagt i 1936 og deres tidligere område ble omgjort til det urbane distriktet Thurrock.

Grunnet stedets historie som en sterk havn og militære lagre ble Purfleet listet av Matdepartementet (Ministry of Food) som et av 14 følsomme bombemål for kjernefysiske våpen i 1955, inkludert for tilgangen på te.

I henhold til Bram Stokers roman hadde grev Dracula en leilighet her.

## Referanser


## Eksterne lenker
* 
* Historic boundaries of Purlfeet - A Vision of Britain
Borgestad stasjon

**Borgestad stasjon** (9,8 moh) er en stasjon i Skien kommune som tidligere betjente både Vestfoldbanen og Bratsbergbanen. Stasjonen ble åpnet i 1916 da Bratsbergbanen sto ferdig, opprinnelig under navnet Menstad stasjon, men allerede året etter ble navnet endret til Borgestad stasjon. Stasjonen var betjent frem til 1972. I 2004 ble det slutt på togstopp ved stasjonen, men allerede 10. januar 2005 ble det igjen åpnet for passasjertrafikk. Trafikkgrunnlaget var imidlertid for svakt for NSB, og 11. juni 2006 sluttet togene å stoppe på Borgestad.

Borgestad tømmerterminal og Menstad godsterminal er del av stasjonen. Det går også spor til Norsk Hydros havneterminal, denne er ikke i bruk.

Stasjonsbygningen er klassifisert som verneverdig i Nasjonal verneplan for kulturminner i jernbanen. Bygningen forvaltes av Bane NOR Eiendom og leies ut til boligformål.

Borgestad var også navnet på Borgestadholmen holdeplass like sør for stasjonen mellom 1883 og 1934.

## Referanser


## Litteratur
* 
* 

## Eksterne lenker

* Nasjonal verneplan for kulturminner i jernbanen
Menstad ungdomsskole

**Menstad ungdomsskole** er en ungdomsskole i Skien kommune som dekker områdene sør for sentrum og øst for Skienselva, med elever som på barneskolen har gått på Buer skole, Bølehøgda skole og Bratsbergkleiva skole. Skolen ble åpnet i 1953 som folkeskole for den søndre delen av Gjerpen kommune. Da Buer og Bølehøgda skoler ble åpnet i forbindelse med overgangen til 9-årig grunnskole ble Menstad omgjort til ungdomsskole i 1967.

Skolen hadde egen svømmehall, og hadde frem til 1998 en filial av *Skien bibliotek* i sine lokaler.
Bratsbergkleiva

**Bratsbergkleiva** er en bydel som ligger på østsiden av Skien. Dette er en av de eldste bydelene i Skien som overlevde den siste store bybrannen. Snipetorp leder deg fra bykjernen opp til Bratsbergkleiva, og inneholder blant et hus hvor Henrik Ibsen bodde i en periode. Denne gatebiten er gjort om til kulturgate ved å legge inn brosteinsdetaljer og smijernsposter til belysning. 

Bratsbergkleiva skole ligger i Bratsbergkleiva bydel, det samme gjør Idrettsforeningen Storm.
Sheila McCarthy

**Sheila McCarthy** (født 1. januar 1956 i Toronto, Ontario) er en canadisk film- og TV-skuespillerinne.

## Filmografi

## Referanser


## Eksterne lenker
*
Wanke nicht, mein Vaterland

***Wanke nicht, mein Vaterland***, også kjent som ***Schleswig-Holstein-Lied***, er den tyske delstaten Schleswig-Holstein sin nasjonalsang. Melodien ble skrevet av Carl Gottlieb Bellmann (1772–1862), kantor ved Sankt Johannis Kloster i Slesvig,  til *Schleswiger Sängerfest* i 1844. Den fikk opprinnelig en tekst skrevet av Karl Friedrich Straß, men en ny tekst ble skrevet av Matthäus Friedrich Chemnitz (1815–1870). 

Teksten uttrykker et ønske om at Schleswig-Holstein må bli gjenforent, uavhengig og tysk, og hadde et politisk budskap mot personalunionen med Danmark. Denne unionen opphørt etter andre slesvigske krig i 1864 da hertugdømmene Slesvig og Holstein ble erobret av Preussen og Østerrike, og til slutt innlemmet i Preussen. Etter folkeavstemmningen i 1920 ble den nordlige del av Schleswig (Nordslesvig, Sønderjylland) en del av Danmark.
Kristin Roskifte

**Kristin Tornberg Roskifte** (født 1975) er en norsk illustratør og barnebokforfatter.

## Liv og virke
Kristin Roskifte har mastergrad i illustrasjon fra Kingston University i England. Hun har illustrert og designet en rekke bøker, brosjyrer og plakater. Hun har dessuten skrevet og tegnet syv egne bildebøker. Illustrasjonsstilen hennes er rein og forenklet med lett naivistiske figurer og klare fargeflater. Hun fargelegger og bearbeider innskannede tusjtegninger ved hjelp av digitale tegneprogrammer som Photoshop. Flere av arbeidene hennes har fått priser, blant annet i Grafills Visuelt-konkurranse.

I 2007 etablerte Kristin Roskifte det vesle bildebokforlaget Magikon sammen med samboeren og illustratøren Svein Størksen.

I 2019 vant hun Nordisk råds pris for barne- og ungdomslitteratur for bildeboken *Alle sammen teller*. Samme bok har også vunnet Wenjin Award fra Nasjonalbiblioteket i Kina, og har blitt oversatt til 42 språk (mai 2023).

## Bibliografi
* 2003: *Alt vi ikke vet*, bildebok
* 2004: *28 rom og kjøkken - historien om Alf og Beate*, bildebok
* 2005: *Still deg i kø*, bildebok
* 2007: *Jorda rundt på 29 bokstaver – Alf og Beate på ferie*, bildebok
* 2009: *29 liv - Alf og Beate med familie og venner*, bildebok
* 2011: *Leilighetsdikt*, lyrikk, Magikon
* 2012: *Dyrenes skjønnhet*, bildebok, Magikon
*2019: *Alle sammen teller,* bildebok, Magikon

## Referanser


## Kilder
*Presentasjon av Kristin Roskifte i Forfatterkatalogen på Forfattersentrums nettsider

## Eksterne lenker

* Cappelen forlags presentasjon med bokanmeldelser
* Egenpresentasjon i illustratørfellesskapet ''Patron'' i Oslo
* Presentasjon på Magikon forlag
2. klasse torpedobåt

**2. klasse torpedobåt**, også kalt **Lyn-klassen**, var en serie på 27 norskproduserte torpedobåter, bygget mellom 1882 til 1912. De ble bygget i Horten.

Båtene var raske for sin tid med sine 18 knop. Fram til 1902 hadde alle torpedobåter av 2. klasse en dampmaskin på 640 indikerte hestekrefter, mens de fra 1902 ble levert med forskjellige dampmaskiner. «Hauk» og «Falk» fikk maskiner på 750 hk, mens «Ørn» og «Ravn» hadde henholdsvis 1&nbsp;024 og 1&nbsp;048 hk – som igjen økte toppfarten. For Ørn og Ravns vedkommende lå denne på 23 knop, mot «Od»s 18 i 1882. «Kjell», den siste torpedobåten av 2. klasse som ble bygget, fikk en maskin på hele 1&nbsp;864 hk, og en toppfart på 25,8 knop.

Bestykning bestod av én 37mm hurtigskytende kanon og ett torpedorør innebygget i baugen. Senere båter hadde også en torpedokanon på dekk, aktenfor skorsteinene. Fortregningen lå på rundt 40 tonn, mannskapet bestod av 11 mann, økt til 21 på de senere båtene.
Tiffani Thiessen

**Tiffani-Amber Thiessen** (født 1974) er en amerikansk skuespillerinne. Etter å ha brukt sitt fulle navn i mange år, bruker hun nå bare **Tiffani Thiessen**.

Som barn deltok Tiffani-Amber i skjønnhetskonkurranser, og hun vant Miss Junior America i 1987. Hennes første store gjennombrudd i showbusiness var i rollen som den snille tenåringsjenta Kelly Kapowski i TV-serien *[[Saved By The Bell]]*. Rollen var veldig forskjellig fra hennes neste store rolle, som den bedragerske Valerie i *[[Beverly Hills 90210]]*. Senere har hun hatt roller i situasjonskomedien *[[Pizzagjengen]]* og i den kortlivede amerikanske spenningsserien *[[Fastlane (TV-serie)|Fastlane]]*.

I 2002 opptrådte hun i filmen *[[Hollywood Ending]]* av Woody Allen.

Den 9. juli 2005 giftet Thiessen seg med skuespilleren Brady Smith.

## Utvalgt filmografi
* *[[Good Morning, Miami]]* (2003) (TV-serie)
* *[[Fastlane (TV-serie)|Fastlane]]* (2002) (TV-serie)
* *[[Hollywood Ending]]* (2002)
* *[[Pizzagjengen]]* (1998&ndash;2002) (TV-serie)
* *[[The Ladies Man (2000)|The Ladies Man]]* (2000)
* *[[Shriek If You Know What I Did Last Friday the 13th]]* (2000)
* *[[Love Stinks (film)|Love Stinks]]* (1999)
* *[[Beverly Hills, 90210]]* (1990&ndash;1998) (TV-serie)
* *[[Son in Law]]* (1993)
* *[[Saved by the Bell]]* (1989) (TV-serie)

## Referanser


## Eksterne lenker
* 
* 
* tit 4 tat Productions – Tiffani Thiessens eget produksjonsselskap. Inkluderer en profil av Thiessen.
* Intervju med Tiffani Thiessen
Google Bøker

**Google Books** er en internett-tjeneste fra Google som lar deg søke etter bøker. I 2013 inneholder Google Books over 30 millioner bøker.

## Se også
* Prosjekt Gutenberg
* Prosjekt Runeberg
* Wikibooks

## Eksterne lenker
* 
*
Kensington Palace

**Kensington Palace** er et kongelig slott i Kensington Gardens i bydelen Kensington and Chelsea vest i London. Slottet har vært residens for kongefamilien siden 1600-tallet og er fortsatt eid av Charles III i retten til kronen. I dag er Kensington Palace den offisielle residensen til hertugen og hertuginnen av Gloucester, hertugen og hertuginnen av Kent, og prins og prinsesse Michael av Kent. Kensington Palace er også brukt på uoffisiell basis av prins Harry og hans kusine Zara Phillips.

Kensington Palace var den offisielle residensen til Diana, prinsesse av Wales (til sin død i 1997), prinsesse Margaret (til sin død i 2002) og prinsesse Alice (til sin død i 2004).

Deler av slottet er åpent for omvisning og administrert av det uavhengige veldedighetsorganisasjonen Historic Royal Palaces, en non-profitt organisasjon som ikke mottar offentlige midler. Kontorene og områder for privat overnatting i palasset er ansvaret for den kongelige husholdning og administreres av Royal Household Property Section. Palasset stiller også ut en rekke malerier og andre objekter fra den kongelige samlingen.

## Referanser


## Eksterne lenker
*
Arnfinn Vigrestad

**Arnfinn Vigrestad** (født 1947) var ordfører i Time kommune i Rogaland fra 1999 til 2011, han representerte Kristelig Folkeparti (KrF). Han ble gjenvalgt i 2003 og 2007, siste gang gjennom direkte ordførervalg. I tillegg var han og ordfører fra 11. juni 1992 og ut 1993. Vigrestad kommer opprinnelig fra Vigrestad i Hå kommune.  Han var lektor ved Bryne vidaregåande skule før han ble ordfører. 

Etter valget i 2011 overtok Reinert Kverneland (H) som ordfører.

## Referanser
David Guterson

**David Guterson** (født 4. mai 1956 i Seattle i Washington, USA) er en amerikansk forfatter, journalist og magasinredaktør.

Guterson er sønn av en forsvarsadvokat. Han studerte til Master of Arts ved University of Washington, og arbeidet deretter som lærer i high school før han påbegynte sin skribentkarriere. 

Han er best kjent for romanen *Snow Falling on Cedars*, en fortelling om skjebnen til japansk-amerikanere på USAs nordvestkyst under andre verdenskrig, som også kan leses som rettssaldrama og kriminalroman. Romanen ble en bestselger i flere land, vant flere priser og ble filmatisert av Scott Hicks med Ethan Hawke, Sam Shepard og Max von Sydow i hovedrollene.

Guterson er dessuten talsmann for bruk av hjemmeskole, og har utgitt boken *Family Matters. Why Homeschooling Makes Sense* (1992) om egne erfaringer. Alle Gutersons tre barn ble undervist hjemme av foreldrene.

## Bibliografi
* *The country ahead of us, the country behind. Stories*, (1989)
* *Family Matters. Why Homeschooling Makes Sense*, (1992)
* *Snow Falling on Cedars*, (1994)
* *The Drowned Son*, (1996)
* *East of the Mountains*, (1999)
* *Our Lady of the Forest*, (2003)

## Oversettelser til norsk

## Priser og utmerkelser
* American Booksellers Association Book of the Year Award 1994, for *Snow Falling on Cedars*
* The PEN/Faulkner Award 1995, for *Snow Falling on Cedars*
* The Martin Beck Award 1996, for *Snö faller på cederträden* (*Snow Falling on Cedars*) 

## Referanser


## Eksterne lenker
* 
* 
*
Jack Straw

**John Whitaker «Jack» Straw** (født 3. august 1946 i Buckhurst Hill i Essex i England) er en tidligere britisk politiker for Arbeiderpartiet. Han var justisminister i Gordon Browns regjering. Han var Storbritannias innenriksminister fra 1997&ndash;2001 og utenriksminister fra 2001&ndash;2006. 5. mai 2006 ble han parlamentarisk leder i Underhuset og *[[Lord Privy Seal]]*. Han var medlem av Parlamentet for valgkretsen Blackburn fra 1979 til 2015.

Straw har som mange andre britiske politikere bakgrunn fra studentpolitikken i National Union of Students, og vant kampvoteringen om ledervervet i NUS mot den norske studentpolitikeren Carl I. Hagen i 1967.

## Referanser


## Eksterne lenker
* 
* 
* 
* Parlamentarisk leder i Underhuset
Barry Unsworth

** Barry Unsworth** (født 10. august 1930, død 4. juni 2012) var en britisk forfatter. Han vant Bookerprisen i 1992.

## Liv og virke
Unsworth ble uteksaminert fra Universitetet i Manchester i 1951. I 1960-årene reiste han vidt omkring i Hellas og Tyrkia, og foreleste blant annet ved Universitetet i Athen og Universitetet i Istanbul. Hans romaner om Det osmanske rike ved århundreskiftet, *fin-de-siecle*, henholdsvis *The Rage of the Vulture* og *Pascali's Island*, var inspirert av disse erfaringene. Han utga sin første roman i 1966, hans andre roman, *The Greeks Have a Word For It*, vokste ut av hans erfaringer som lærer i Athen.

Han har også undervist i engelsk og kreativ skriving ved University of Iowa og ved Kenyon College i Ohio. Han har vært «Writer in Residence» ved Liverpool University (1985) og Lunds universitet (1988). Han var medlem av Royal Society of Litterature. Unsworth bodde i Umbria i Italia.

Han debuterte med romanen *The Partnership* i 1966 og ble kjent for sine historiske romaner. Hans forfatterskap ble belønnet med en rekke priser. I 1992 fikk han Booker-prisen for romanen *Sacred Hunger*, som følger livet på et engelsk slaveskip på 1700-tallet. To av hans romaner er filmatisert: *Pascali's Island*, en spenningshistorie satt på en gresk øy i 1908 i Det osmanske rikets siste dager med Charles Dance, Helen Mirren og Ben Kingsley i hovedrollene, samt *Morality Play*, et mordmysterium fra England på 1300-tallet som ble filmatisert som *The Reckoning* med Paul Bettany og Willem Dafoe i hovedrollene.

Unsworth er ikke oversatt til norsk.
 
## Bibliografi

### Romaner
* *The Partnership* (1966)
* *The Greeks Have a Word For It* (1967)
* *The Hide* (1970)
* *Mooncranker's Gift* (1973)
* *The Big Day* (1976)
* *Pascali's Island* (1980) (opprinnelig utgitt som *The Idol Hunter*)
* *The Rage of the Vulture* (1982)
* *Stone Virgin* (1985)
* *Sugar and Rum* (1988)
* *Sacred Hunger* (1992)
* *Morality Play* (1995)
* *After Hannibal* (1996)
* *Losing Nelson* (1999)
* *The Songs of the Kings* (2002)
* *The Ruby in her Navel* (2006)

### Reiseskildringer
* *Crete* (2004)

## Priser og utmerkelser
* The Heinemann Award (The Royal Society of Litterature) 1973, for *Mooncranker's Gift*
* Booker-prisen 1992, for *Sacred Hunger*
* The Martin Beck Award 1997, for *Döden och gycklarna* (*Morality Play*)
* Æresdoktor i litteratur, Universitetet i Manchester 1988

## Referanser


## Eksterne lenker
* 
*  WiredForBooks: Audio interview med Barry Unsworth, 1983